Ռեբեկա Մերսեր

**Ռեբեկա Մերսեր** (, ), ամերիկացի հանրապետական ​​քաղաքական գործիչ, «Mercer Family Foundation» հիմնադրամի տնօրեն։

Երբ Մերսերի ընտանիքը ներգրավվել է պահպանողական շարժումների մեջ՝ Մերսերը սկսել է ղեկավարել ընտանիքի ամենօրյա քաղաքական նախագծերը։ Նրա հայրը՝ միլիարդատեր Ռոբերտ Մերսերը, 2017-ի նոյեմբերին ասել է, որ «*Breitbart News»* լրատվական կայքում իր մասնաբաժինը վաճառել է իր դուստրերին։ 2018 թվականի օգոստոսին նա ֆինանսավորել և համահիմնել է «Parler» սոցիալական ցանցային ծառայությունը։

## Վաղ կյանք և կրթություն
Մերսերը ընտանիքի երեք դուստրերից երկրորդն է։ Նյու Յորքի Յորքթաուն Հայթսում։

Մերսերն ընդունվել է Կոռնելի համալսարան, այնուհետև տեղափոխվել է Սթենֆորդի համալսարան, որտեղ սովորել է կենսաբանություն և մաթեմատիկա, իսկ 1999 թվականին ստացել է մագիստրոսի կոչում կառավարման գիտության և ճարտարագիտության ոլորտում։

## Կարիերա
2006 թվականին Մերսերը և նրա քույրերը ձեռք են բերել «New York City» թխվածքաբլիթների «Ruby et Violette» ընկերությունը, որը առցանց վաճառում է թխվածքաբլիթներ և բրաունի։

## Քաղաքական մասնակցություն
Մերսերն առաջին անգամ պահպանողական քաղաքականությամբ զբաղվել է 2012 թվականին՝ 2012 թվականի ԱՄՆ-ի նախագահական ընտրություններում Միթ Ռոմնիի պարտությունից հետո։ Նա խոսել է մի խումբ հարուստ պահպանողական դոնորների հետ Նյու Յորքի համալսարանական ակումբում այն մասին, թե ինչ սխալ է արել ԱՄՆ հանրապետական կուսակցությունը նախընտրական քարոզչության և ընտրությունների ընթացքում տեխնոլոգիական գործողությունների ժամանակ։ 2010 թվականին նա Դոնալդ Թրամփի 41 հարկանի շենքում գնել է վեց հարակից բնակարան։

Հաջորդ տարի՝ 2013 թվականին, Մերսերը օգնել է սկսել «Reclaim New York» նախագիծը Սթիվեն Բենոնի հետ միասին։ Կազմակերպությունը սովորեցնում է քաղաքացիներին ուշադիր հետևել իրենց կառավարությանը և օգտագործում է «Տեղեկատվության ազատության մասին» օրենքները՝ Նյու Յորքի կառավարությանը ստիպելու բացահայտել պետական ծախսերը։

2014 թվականին Մերսերը ընդգրկվել է «Heritage Foundation» ինստիտուտի հոգաբարձուների խորհրդի կազմում։

2016 թվականի սեպտեմբերին «Politico» պարբերականը նրան անվանել է «Հանրապետական կուսակցության քաղաքականության ամենաազդեցիկ կինը»։ Նա ավելի շատ աջակցում է Հանրապետական կուսակցության հակահաստատական հատվածին, քան հանրապետական խոշոր դոնորների մեծ մասը։ «Newsmax Media» կազմակերպության սեփականատեր Քրիստոֆեր Ռադդին նրան անվանել է «Ալտ-աջերի առաջին տիկին»։

Մերսերն աջակցել է Միթ Ռոմնիին 2012 թվականին Հանրապետական կուսակցության նախագահական ընտրություններում։

#### 2016 թվականի նախագահական ընտրություններ
2016-ին Մերսերը աջակցել է Թեդ Քրուզին 2016-ի 2016 թվականի Հանրապետական ​​կուսակցության նախագահական նախնական ընտրություններում։ Նա ղեկավարում էր «Պահիր խոստումը» կազմակերպությունը, որը Քրուզի քարոզարշավին ֆինանսական աջակցության ամենամեծ աղբյուրն էր։

Այնուամենայնիվ, այն բանից հետո, երբ Դոնալդ Թրամփը առաջադրվել է հանրապետականների կողմից, նա և իր հայրը իրենց աջակցությունը փոխանցել են Թրամփին։ Մերսերն աջակցել է Ջեֆ Սեշնսին ԱՄՆ գլխավոր դատախազի պաշտոնում և դեմ Է արտահայտվել Միթ Ռոմնիին, որին Թրամփը դիտարկում էր ԱՄՆ պետքարտուղարի պաշտոնում։

Մերսերն ու նրա հայրը 25 միլիոն դոլար են նվիրաբերել 2016 թվականի ԱՄՆ նախագահական ընտրությունների ժամանակ։

2016 թվականի հունիսին Մերսերը ստեղծել է «Defeat Crooked Hillary PAC» կազմակերպությունը և ղեկավարել է կազմակերպության ամենօրյա գործունեությունը։ Կազմակերպությունն ընդգրկված էր Դաշնային ընտրական հանձնաժողովի հետ՝ որպես «Make America Number 1» և աջակցում էր Թրամփին համընդհանուր ընտրություններում, ներառյալ Հիլարի Քլինթոնի դեմ գովազդներ պատրաստելը։

2016 թվականի նախագահական ընտրությունների ժամանակ Մերսերն առաջարկել է հանրային տիրույթում Հիլարի Քլինթոնի էլեկտրոնային նամակների համար ստեղծել որոնելի տվյալների շտեմարան, այնուհետև առաջարկը փոխանցել է մի քանի մարդկանց, այդ թվում՝ «Cambridge Analytica» բրիտանական քաղաքական խորհրդատվական ընկերության գործադիր տնօրեն Ալեքսանդր Նիքսին, որը Էլեկտրոնային փոստով հարցում է ուղարկել Ջուլիան Ասանժին։ Ասանժը մերժել է Նիքսի խնդրանքը։ Մերսերն աշխատել է Սթիվեն Բենոնի հետ՝ ստեղծելու «Clinton Cash» ֆիլմը։ Նա լայնորեն խորհրդակցել է ԱՄՆ դեմոկրատական կուսակցության նախկին անդամ, ստրատեգ և սոցիոլոգ Պատրիկ Քադելի հետ նախընտրական քարոզարշավի վերաբերյալ։

#### Թրամփի վարչակազմ
Մերսերը ղեկավարում է «Mercer Family Foundation» կազմակերպությունը և եղել է Թրամփի անցումային նախագահական թիմի գործադիր կոմիտեի անդամ։

Մերսերն առաջին անգամ Սթիվ Բենոնին ներկայացրել է Դոնալդ Թրամփին։ Մերսերը մասնակցել է «Clinton Cash» ֆիլմի ստեղծմանը այն ժամանակ Թրամփի գլխավոր քաղաքական խորհրդական Բենոնի հետ միասին։ Նա Բենոնի հիմնական ֆինանսական հովանավորներից մեկն էր։

2017 թվականիի վերջին Բենոնը մի քանի պահպանողական դոնորների ասել, որ Մերսերը խոստացել է իր ֆինանսական աջակցությունը, եթե նա որոշի առաջադրվել 2020 թվականին նախագահական ընտրություններին ընդդեմ Թրամփի։

2018 թվականի հունվարին Մերսերի և Բենոնի խոսակցություններին ծանոթ մի մարդ ասել է, որ Մերսերը այլևս ֆինանսապես չի աջակցի Բենոնին։ Մերսերն ասել է, որ ինքը ամիսներ շարունակ չի խոսել Թրամփի վարչակազմի կառավարման առաջին ամիսներին Սպիտակ տան նախկին գլխավոր ռազմավար Բենոնի հետ, բայց շարունակել է աջակցել Թրամփին։

#### Breitbart News
Մերսերը և նրա հայրը՝ Ռոբերտ Մերսերը, «Breitbart News» լրատվական կազմակերպության հիմնական ֆինանսական հովանավորներն էին։ «Breitbart News»-ի գործադիր տնօրեն Լարի Սոլովը 2017 թվականի փետրվարին ասել է, որ Մերսերները լրատվամիջոցների համասեփականատերերն են ՙ: 2017 թվականի նոյեմբերին Ռոբերտ Մերսերը հայտարարել է, որ կայքում իր մասնաբաժինը վաճառել է դուստրերին։

### Cambridge Analytica
«Cambridge Analytica»-ն մասնավոր տվյալների արդյունահանման և վերլուծության ընկերություն էր, որն աշխատում էր Մերսերների ֆինանսական աջակցությամբ։ Մերսերները ներդրումներ են կատարել ընկերությունում այն ​​բանից հետո, երբ Միթ Ռոմնին պարտվել է 2012 թվականի նախագահական ընտրություններում: 2018 թվականի մայիսի 1-ին «Cambridge Analytica»-ն և նրա մայր ընկերությունը ներկայացրել են անվճարունակության հայց և փակել են գործողությունները։

«Cambridge Analytica»-ի նախկին տնօրեն Ալեքսանդր Թեյլերը 2018 թվականի մարտի 28-ին նշանակվել է «Emerdata Limited» քաղաքական խորհրդատվական ընկերության տնօրեն։ Ռեբեկա Մերսերը, Ջենիֆեր Մերսերը, Ալեքսանդր Նիքսը և Ջոնսոն Չուն Շուն Կոն, ով կապեր ունի Էրիկ Փրինսի հետ, ղեկավար պաշտոններում են «Emerdata Limited» կազմակերպությունում։

### Parler
2018 թվականին Մերսերը Ջոն Մատզ կրտսերի և Ջարեդ Թոմսոնի հետ համատեղ հիմնադրել և ֆինանսավորել է «Parler» սոցիալական մեդիա կայքը։ Մերսերը նկարագրել է իրեն «Parler»-ի գրառման մեջ, իբր նա «հիմնադրել է Parler-ը» Ջոն Մատզի հետ: «Parler»-ի խորհուրդը, որը ենթադրաբար վերահսկվում է Մերսերի կողմից, աշխատանքից ազատել է գործադիր տնօրեն Ջոն Մատզին 2021 թվականի հունվարի 29-ին։

#### Բնական պատմության ամերիկյան թանգարան
Հարկային գրառումները ցույց են տալիս, որ Մերսերի ընտանիքը միլիոնավոր դոլարներ է նվիրաբերել այն կազմակերպություններին, որոնք մերժում են կլիմայի փոփոխության վերաբերյալ գիտական ​​համաձայնությունը։

Մերսերի ընտանիքը 4 միլիոն դոլար է նվիրաբերել Բնական պատմության ամերիկյան թանգարանին, իսկ Ռեբեկա Մերսերը 2013-2019 թվականներին եղել է թանգարանի տնօրենների խորհրդի անդամ։

2016 թվականին ավելի քան 250 գիտնականներ բաց նամակ են գրել՝ կոչ անելով թանգարանին «դադարեցնել կապերը կլիմայի գիտության հակագիտական քարոզիչների և ապատեղեկատվության հովանավորների հետ և ստիպել Ռեբեկա Մերսերին լքել Բնական պատմության ամերիկյան թանգարանի հոգաբարձուների խորհուրդը»։

2018 թվականի հունվարին «Revolting Lesbians» բողոքի խումբը պահանջել է հեռացնել Մերսերին իշխանությունից։

2019 թվականի վերջին Մերսերն այլևս խորհրդի անդամ չէր։

## Անձնական կյանք
Որպես Սթենֆորդի համալսարանի ուսանող՝ Մերսերը հանդիպել է Սիլվեն Միրոչնիկոֆին։ Նրանք ամուսնացել է 2003 թվականին։

## Ծանոթագրություններ

## Արտաքին հղումներ

 
Կատեգորիա:Ամերիկացի բարերարներ
Կատեգորիա:Ամերիկացի միլիարդատերեր
Կատեգորիա:Կոռնելի համալսարանի շրջանավարտներ
Կատեգորիա:ԱՄՆ-ի քաղաքական գործիչներ